**Innhold**

**Dette er NTNU Vitenskapsmuseet** 5

Vår historie 5

Vår visjon 5

Vår rolle 5

Våre verdier 5

Våre særlige fortrinn 5

Våre utfordringer 5

**NTNU Vitenskapsmuseets målbilde for 2016** 6

**Mål og strategier** 8

Forskning og kunnskapsutvikling 8

Kunnskapsdeling og forskningskommunikasjon 8

Vitenskapelige samlinger 9

Undervisning og rekruttering 9

Medarbeider og organisasjon 10

Økonomi og infrastruktur 10

**Tiltaksplan** 11

Forskning og kunnskapsutvikling 13

Kunnskapsdeling og forskningskommunikasjon 14

Vitenskapelige samlinger 15

Undervisning og rekruttering 16

Medarbeider og organisasjon 17

Økonomi og infrastruktur 18

FOTO:

**Dette er NTNU Vitenskapsmuseet**

**Vår historie**

NTNU Vitenskapsmuseet har sin opprinnelse i Det Kongelige Norske Videnskabers Selskab (DKNVS), som ble stiftet i 1760. Museet bygger på de eldste organiserte vitenskapelige samlingene i Norge.

I 1968 vedtok Stortinget opprettelsen av Universitetet i Trondheim, der DKNVS Museet inngikk. I 1984 ble museet en del av Universitetet.

En ny omorganisering fra 1. januar 1996 førte til opprettelsen av Norges teknisk-naturvitenskapelige universitet (NTNU).

I 2005 ble NTNU Vitenskapsmuseet sidestilt med fakultetene, med representasjon i Dekanrådet og Det sentrale forskningsutvalg.

**Vår visjon**

NTNU Vitenskapsmuseet rommer verden!

**Vår rolle**

NTNU Vitenskapsmuseet skal utvikle og formidle kunnskap om natur, kultur og vitenskap. Museet skal sikre og forvalte de vitenskapelige samlingene og aktivisere dem gjennom forskning, formidling og undervisning.

**Våre verdier**

Våre verdier er tydelighet, åpenhet og samhandling.

**Våre særlige fortrinn**

Våre særlige fortrinn er de vitenskapelige samlingene, vår tverrfaglige kompetanse, lange kunnskapstradisjon og sentrale beliggenhet.

**Våre utfordringer**

* NTNU Vitenskapsmuseet skal møte NTNUs mål om å utvikle fremragende forskningsmiljøer, på de områdene der museet har spisskompetanse og særlige forutsetninger.
* NTNU Vitenskapsmuseet skal møte utfordringene som en sentral aktør i NTNUs mål om økt samfunnskontakt og synlighet.
* NTNU Vitenskapsmuseet skal utvikle et kreativt arbeidsmiljø og skape faglige utfordringer som gjør det attraktivt for alle ansattgrupper å arbeide ved museet.
* NTNU Vitenskapsmuseet skal møte en økonomisk situasjon preget av økt konkurranse om ressurser og kompetanse internt og eksternt, og med større krav om ekstern inntjening.

**NTNU Vitenskapsmuseets målbilde for 2016**

**I 2016 er NTNU Vitenskapsmuseet en aktiv kunnskapsprodusent for en bærekraftig kultur- og naturmiljøforvaltning, på høyt internasjonalt nivå.**

Fordi NTNU Vitenskapsmuseet

* har sterke forskergrupper innenfor naturmangfold og utvikling av materiell kultur i tid og rom,
* har utviklet avanserte arkeologiske prospekterings- og dokumentasjonsmetoder i samarbeid med teknologiske miljø,
* har avanserte forsknings- og oppdragslaboratorier for datering av natur- og kulturfaglig materiale,
* har aktivert de vitenskapelige samlingene og langtidsseriene for å møte miljøforvaltningens kunnskapsbehov,
* har sikret rekrutteringen til miljøsektoren gjennom å drive forskningsbasert undervisning og veiledning på alle nivåer.

**I 2016 er NTNU Vitenskapsmuseet et ledende nasjonalt miljø for kunnskapsdeling og forskningskommunikasjon, og godt synlig i samfunnsdebatten.**

Fordi NTNU Vitenskapsmuseet

* har et kritisk perspektiv på regional og global natur- og kulturhistorisk utvikling,
* viser samspillet mellom langsiktig samfunnsutvikling og teknologisk endring,
* har en kunnskapsbasert tilnærming til formidling og opplevelser,
* samarbeider med fagmiljøer ved NTNU, øvrige universiteter, instituttsektoren, næringsliv og skoleverk om rekruttering til naturvitenskap og teknologi,
* har en strategisk tilnærming til kommunikasjon, med faglig fundament og tidsriktig bruk av metoder og verktøy.

**I 2016 er NTNU Vitenskapsmuseets vitenskapelige samlinger sikret og gjort tilgjengelige for forskning, forvaltning og allmennhet.**

Fordi NTNU Vitenskapsmuseet

* har samlinger som er konservert og magasinert i fysisk sikre, godt tilgjengelige og klimastabile lokaler,
* har samlinger som er digitaliserte, og tilrettelagt for nett.

**I 2016 er Ringve botaniske hage en attraktiv og velfungerende universitetshage.**

Fordi NTNU Vitenskapsmuseet

* har sikret at hagens samlinger holder høy vitenskapelig kvalitet og inngår i flere prosjekter og undervisningstilbud ved NTNU,
* har gjort hagens tilbud og samlinger synlige og tilgjengelige, som viktige kilder til botanisk kunnskap og informasjon, både fysisk og digitalt,
* har videreutviklet hagen som et populært møtested for naturopplevelser, rekreasjon og inspirasjon, med et variert publikumstilbud.

**I 2016 er Kalvskinnet en profilert bydel og et vindu for NTNU.**

Fordi NTNU Vitenskapsmuseet

* har sikret realisering av Vitenskapssenter Kalvskinnet,
* har bidratt til at Kalvskinnsområdet oppleves som et sentrumsnært område, der NTNU og allmennheten møtes til dialog og samhandling,
* tilbyr engasjerende utstillinger og aktiviteter som motiverer til samfunnsengasjement og kritisk refleksjon,
* har en sentral rolle i å synliggjøre NTNUs tematiske satsinger.

**Mål og strategier**

**Forskning og kunnskapsutvikling**

**I 2016 er NTNU Vitenskapsmuseet en aktiv kunnskapsprodusent for en bærekraftig kultur- og naturmiljøforvaltning, på høyt internasjonalt nivå.**

**Strategier**

* NTNU Vitenskapsmuseet skal drive forskning innenfor

» taksonomi og arters evolusjonære historie, historiske og økologiske prosesser som ligger til grunn for arters tilblivelse og utbredelse,

» interaksjonen menneske – natur, økosystemtjenester, kulturlandskap, verneideologi og museologi,

» utviklingen av materiell kultur og kulturformer i et langtidsperspektiv,

» teknologibaserte overvåkingsmetoder, prospektering og bevaringsteknologi,

» dateringsmetodikk og anvendt kronologi.

* NTNU Vitenskapsmuseet skal utvikle rollen som produsent av miljødata til norsk miljøforvaltning.
* Forskningen skal ligge på et internasjonalt høyt faglig nivå og dokumenteres gjennom økt vitenskapelig publisering.
* De vitenskapelige samlingene og langtidsseriene skal være aktive elementer i forskningen.
* Oppdrags- og forvaltningsprosjekter skal ha som hovedmål å bidra til en forskningsbasert kunnskapsproduksjon.

Aktiviteten skal:

» bidra til å styrke museets helhetlige ressurssituasjon,

» planlegges og drives ut fra forsknings- og samfunnsmessig verdi,

» være forankret i faggruppenes faglige profil og aktivitet,

» utnytte mulighetene som oppdrags- og forvaltningsprosjekter gir til økt forskningsproduksjon.

**Kunnskapsdeling og forskningskommunikasjon**

**I 2016 er NTNU Vitenskapsmuseet et ledende nasjonalt miljø for kunnskapsdeling og forskningskommunikasjon, og godt synlig i samfunnsdebatten.**

**Strategier**

* NTNU Vitenskapsmuseet skal utvikle arenaer der allmennheten møter vitenskap og teknologi på en samfunnsengasjerende og kritisk måte.
* Museet skal styrke kompetansen på eksternt finansiert utstillingsvirksomhet.
* NTNU Vitenskapsmuseet skal ha en strategisk og systematisk tilnærming til kommunikasjon.
* Museet skal kommunisere både resultatene av og prosessene bak forsknings- og samlingsaktiviteten.

**Vitenskapelige samlinger**

**I 2016 er NTNU Vitenskapsmuseets vitenskapelige samlinger sikret og gjort tilgjengelige for forskning, forvaltning og allmennhet.**

**Strategier**

* De vitenskapelige samlingene skal kurateres, sikres og bevares i samsvar med ICOMs etiske retningslinjer.
* De vitenskapelige samlingene skal baseres på en omforent nasjonal arbeidsdeling.
* De vitenskapelige samlingene skal gjøres digitalt tilgjengelige for forskning, forvaltning og allmennhet.

**Undervisning og rekruttering**

**I 2016 tilbyr NTNU Vitenskapsmuseet undervisning som sikrer rekruttering til forskning, forvaltning og museale oppgaver.**

**Strategier**

* Undervisningen skal baseres på museets forskningskompetanse og virksomhetsområder.
* Veiledningen på master- og ph.d.-nivå skal være knyttet til museets aktive forskningsmiljøer.
* Arkeologistudiet skal på alle undervisningsnivåer gi bred kunnskap om fagets samfunns- og yrkesmessige praksis.
* NTNU Vitenskapsmuseet skal bidra til å sikre bærekraftige undervisningsopplegg innenfor sine ansvarsområder.

**Medarbeider og organisasjon**

**I 2016 skal NTNU Vitenskapsmuseet være en attraktiv og utfordrende arbeidsplass preget av helhetstenkning, medarbeidermedvirkning, tydelig ledelse, god kommunikasjon og lagånd.**

**Strategier**

* NTNU Vitenskapsmuseet skal føre en langsiktig personalpolitikk som tiltrekker og utvikler medarbeidere med riktig kompetanse, ferdigheter, kvalifikasjoner og verdier.
* NTNU Vitenskapsmuseet skal ha et sunt og stimulerende arbeidsmiljø med fokus på trivsel, trygghet og et positivt engasjement.
* NTNU Vitenskapsmuseet skal prioritere arbeid med helse, miljø og sikkerhet (HMS) i alle deler av virksomheten.
* NTNU Vitenskapsmuseet skal vise god endringsvilje for å møte nye rammebetingelser og impulser fra samfunnet.

**Økonomi og infrastruktur**

**I 2016 skal NTNU Vitenskapsmuseet ha et økonomisk grunnlag, en målrettet ressursbruk og en infrastruktur som gjør det mulig å være en slagkraftig og internasjonalt profilert museumsinstitusjon.**

**Strategier**

* NTNU Vitenskapsmuseet skal arbeide systematisk for å sikre bedre samsvar mellom mål, oppgaver og bevilgninger.
* NTNU Vitenskapsmuseet skal øke museets ressurstilgang gjennom aktiv interaksjon med næringsliv, regionale og nasjonale myndigheter, andre kunnskapsinstitusjoner og NTNU forøvrig.
* NTNU Vitenskapsmuseet skal arbeide aktivt for økt ekstern forskningsfinansiering.
* NTNU Vitenskapsmuseet skal forvalte egne økonomiske ressurser effektivt og målrettet.
* NTNU Vitenskapsmuseet skal utvikle en infrastruktur som effektivt støtter den faglige virksomheten.

**NTNU Vitenskapsmuseet – Tiltaksplan**

FOTO:

**Forskning og kunnskapsutvikling**

**Vi skal**

* gjøre Kunnskapsdepartementets føringer, Forskningsrådets og EUs satsinger retningsgivende for vår forskningsaktivitet
* videreutvikle forskningssamarbeidet mellom Universitetsmuseene
* være et ledende forskningsmiljø innenfor DNA strek-koding
* etablere en prosjektorientert tverrfaglig forskergruppe
* aktivt utnytte NTNUs tematiske satsingsområder spesielt innenfor «Havromsvitenskap» og «Bærekraftig samfunnsutvikling»
* styrke kompetansen i geofysikk og dypvannsarkeologi i samarbeid med nasjonale og internasjonale miljøer
* styrke FoU innenfor dateringer
* være en aktiv bidragsyter til Naturpanelet (IPBES)
* organisere og videreutvikle forskningsaktiviteten i faggrupper for å fremme vitenskapelig produksjon og internasjonalisering
* bygge internasjonale nettverk gjennom deltakelse i Forskningsråds- og EU-prosjekter
* aktivisere samlinger og prioriterte langtidsserier gjennom publisering
* ha en forvaltningsaktivitet i arkeologi som gir resultater for forskning og vitenskapelig publisering
* styrke museets forskningskompetanse og øke antall eksternt finansierte stipendiater

**Kunnskapsdeling og forskningskommunikasjon**

**Vi skal**

* arbeide for realisering av Vitenskapssenter Kalvskinnet
* rekruttere medarbeider med ansvar for eksternfinansiert publikumsvirksomhet
* utarbeide og iverksette en plan for utstillingsvirksomheten som inneholder en strategi for finansiering
* videreutvikle skoletjenesten og øke den pedagogiske aktiviteten ved Ringve botaniske hage
* ha en kommunikasjonsplan for alle større forsknings- og forvaltningsprosjekter
* styrke og utvikle allmennrettet digital kunnskaps- og forskningskommunikasjon
* øke tilgjengeligheten og attraktiviteten til Ringve botaniske hage både i hagen og i digitale kanaler

**Vitenskapelige samlinger**

**Vi skal**

* avvikle samlingsrestanser, i hovedsak gjennom REVITA-prosjektet
* utvikle strategiske innsamlings- og tilvekstplaner
* ha FoU-prosjekter som bidrar til fornying og vekst i samlingene samt kompetanseutvikling innenfor samlingsforvaltningen
* prioritere digitalisering og tilgjengeliggjøring av museets samlinger
* sikre våre levende samlinger i de botaniske hagene på et vitenskapelig nivå gjennom tilfredsstillende infrastruktur og drift
* ivareta og videreutvikle kunnskap bygget gjennom Revita prosjektet
* stille vår kompetanse til disposisjon i arbeidet med NTNUs universitetshistoriske samlinger
* gjennom Universitets- og høgskolerådets museumsutvalg arbeide for en klargjøring av nasjonal arbeidsdeling

**Undervisning og rekruttering**

**Vi skal**

* bruke Programrådet for arkeologi aktivt for å vedlikeholde og styrke den samfunns- og yrkespraktiske profilen i arkeologiundervisningen
* utvikle formelle samarbeidsplattformer med Institutt for historiske studier for å sikre sammenheng, progresjon og rasjonell bruk av kompetanse og ressurser i arkeologistudiet
* ha aktiv deltakelse i nasjonale forskerskoler i biosystematikk og arkeologi
* undervise på alle nivå i biosystematikk og bidra til undervisning i faunistikk og floristikk
* bidra i et nordisk masterprogram i biologisk mangfold for å sikre et bredt kurstilbud og økt rekruttering på masternivå
* utvikle undervisningsopplegg innenfor dateringsmetodikk

**Medarbeider og organisasjon**

**Vi skal**

* utarbeide en strategisk personalplan med egen tiltaksliste og rekrutteringsstrategi
* profesjonalisere ledelse gjennom aktiv deltagelse i lederutvikling hos alle med lederoppgaver
* satse på langsiktige tiltak for å styrke fellesskapet på museet
* følge opp NTNUs prioriteringer innenfor HMS, med særlig satsing på beredskap og praktiske øvelser
* øke samhandling mellom administrasjon og seksjonene for en mer effektiv ressursutnyttelse
* utarbeide ny kommunikasjonsstrategi, som verktøy for kunnskapsdeling, samfunnsdialog og omdømmebygging

**Økonomi og infrastruktur**

**Vi skal**

* utarbeide en offensiv strategi for, og profesjonalisere arbeidet med, å sikre ressurser fra private og offentlige samarbeidspartnere
* utarbeide en strategi for å styrke den eksterne forskningen og iverksette konkrete tiltak for en styrket og mer forutsigbar ressurssituasjon
* arbeide for økt samhandling mellom Kunnskapsdepartementet og Klima- og miljødepartementet slik at den lovpålagte forvaltningsvirksomheten sikres nødvendige ressurser
* utvikle kompetansen og utvide kapasiteten innenfor økonomiområdet, og sikre en effektiv ressursbruk
* delta i prosjekter som styrker infrastrukturen på sikt